ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
موٹے اناج کو کھانے کی پلیٹ میں قابل احترام مقام ملنا چاہیے - زراعت کےمرکزی وزیر جناب تومر
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے کہا ہے کہ گیہوں اور چاول کے ساتھ ساتھ موٹے اناج کو بھی کھانےکی پلیٹ میں دوبارہ قابل احترام مقام ملنا چاہیے۔ ہندوستان کی قیادت میں ملک اور دنیا میں غذائی اجناس کو فروغ دینے کے مقصد سے اقوام متحدہ کی جانب سے اعلان کردہ جوار کا بین الاقوامی سال، سال 2023 میں منایا جائے گا، جس کے لیے وزیر اعظم جناب نریندر مودی نے پہل کی ہے اور 72 ممالک نے ہندوستان کی اس تجویز کی حمایت کی ہے۔
جناب تومر نے آج نئی دہلی میں زرعی قیادت اور عالمی غذائی کانفرنس میں بطور مہمان خصوصی یہ بات کہی۔ جناب تومر نے کہا کہ کووڈ وبائی مرض نے ہم سب کو صحت اور غذائی تحفظ کی اہمیت کا بھی احساس دلایا ہے۔ ہماری خوراک میں غذائیت کو شامل کرنا بہت ضروری ہے۔ موٹے اناج کا بین الاقوامی سال منانے سے موٹے اناج کی گھریلو اور عالمی کھپت میں اضافہ ہوگا جس سے روزگار میں بھی اضافہ ہوگا اور معیشت بھی مستحکم ہوگی۔ انہوں نے یہ بھی کہا کہ ہمیں ہندوستانی روایت، ثقافت اور طور طریقوں نے جو کچھ بھی دیا ہے، قدرتی مصنوعات اور قدرت کی نعمتیں کسی بھی انسان کو صحت مند رکھنے کے لیے یقیناً عمدہ چیز ہیں، لیکن ہمارے مصروف طرز زندگی کی وجہ سے کئی بار وقت گزر جاتا ہے اور جدیدیت کے نام پر کئی بار ہم اچھی چیزوں کو آہستہ آہستہ بھول جاتے ہیں اور ترقی کے نام پر ہم اپنی زندگی میں بہت سی دوسری چیزوں کو اپنا لیتے ہیں۔ ترقی ضروری ہے لیکن اگر ترقی فطرت کے ساتھ ہم آہنگ ہو تو یہ ہم سب کے لیے، انسانیت کے لیے اور ملک کے لیے بہتر ہے۔ آج ہم بہت سی چیزیں ڈھونڈتے ہیں اور انہیں مہنگے داموں میں خریدتے ہیں، ان میں بہت سی ایسی بھی ہیں جن کے بیج کسی کے پاس نہیں ہے یا کسان انہیں بوتے تک نہیں، لیکن آج بھی موسم کے مطابق قدرتی طریقے سے اس کی پیدا وار ہوتی ہیں۔ جن کو ان کی خوبی کا پتہ چل گیا ہے، وہ انہیں استعمال کرتے ہیں۔ خدانے توازن کا بھی خیال رکھا ہے۔
جناب تومر نے کہا کہ موٹا اناج ہمارے ملک میں کوئی نئی چیز نہیں ہے۔ ظاہر ہے پہلےسہولتیں کم ہوتی تھیں لیکن ہمارے زرعی شعبے، گاؤں اور سماج کے تانے بانے ایسے تھے کہ چھوٹے کسان بھی اپنی ضرورت کے مطابق کھیتی باڑی کرتے تھے اور فاضل غذائی اجناس کومنڈی میں لے جا کر فروخت کرتے تھے۔ آہستہ آہستہ کھیتی باڑی کرتے ہوئے زیادہ منافع کا مقابلہ شروع ہوا جس کی وجہ سے اجناس کی کاشت بدل گئی اور گندم اور دھان پر انحصار بڑھتا گیا۔ ہمارے کسان ملک کو وافر مقدار میں خوراک فراہم کرنے کے قابل ہیں جب کہ ہم دنیا کو بھی یہ خوراک فراہم کر رہے ہیں لیکن رفتہ رفتہ ہماری کھانے کی پلیٹوں میں موٹے اناج کااستعمال کم ہوتا گیا، اور یہ حالت ہوگئی کہ موٹے اناج کا استعمال کھانے کی پلیٹ سے غائب ہو گیا لیکن اب جب ہمارا ملک غذائی اجناس اور باغبانی کی پیداوار اس سمت آگے بڑھ رہا ہےتو غذائیت سے بھرپور اناج کی طرف توجہ مبذول کرائی جا رہی ہے۔ آج غذائیت کی ضرورت ہے، تحقیق بھی بہت گہرائی سے ہو رہی ہے، باریک بینی سے تجزیہ کیا جا رہا ہے۔ جگہ جگہ لیکچرز ہو رہے ہیں، اسکالر غور و فکر کر رہے ہیں اور کہا جا رہا ہے کہ اچھی صحت کے لیے موٹے اناج کااستعمال ضروری ہے۔ اس سلسلے میں وزیر اعظم جناب مودی نے کہا تھا کہ ہمیں موٹے اناج کے استعمال میں اضافہ کے لئے کام کرنا چاہیے اور ان کی پہل پر ملک اور دنیا میں موٹے اناج کو فروغ دیا جا رہا ہے۔ وزیراعظم کی اپیل پر یوگا کی طرح موٹے اناج کی پیداوار اور کھپت میں اضافہ ہو رہا ہے۔
اس موقع پر فلپائن کے سابق وزیر زراعت جناب ولیم ڈار سمیت متعدد شحصیات موجود تھیں۔
امور داخلہ کی وزارت
کسانوں کے ذریعے دہلی کی سرحد کو بند کرنا
نئی دہلی، 3/فروری 2021 ۔ دہلی پولیس نے بتایا ہے کہ قومی راجدھانی خطے کی غازی پور، چلہ، ٹکری اور سنگھو کی سرحدیں احتجاج کررہے کسانوں کے ذریعے بند کردی گئی ہیں اور اس سے دہلی اور پڑوسی ریاستوں کے باشندوں کو پریشانی ہورہی ہے۔ کسی بھی احتجاج میں عوام اور حکومتوں کو مالی خسارہ اٹھانا پڑتا ہے۔
یہ جانکاری آج راجیہ سبھا میں ایک سوال کے تحریری جواب میں امور داخلہ کے وزیر مملکت جناب جی کشن ریڈی نے دی۔
وزارات ثقافت
وزارت ثقافت فوٹوگرافی کے شوقین افراد کےلئے فوٹوگرافی مقابلہ ‘میلہ مومنٹس’ کا انعقاد کررہا ہے
اہم جھلکیاں:
وزیر اعظم جناب نریندر مودی نے 'من کی بات' میں روایتی میلوں کی اہمیت کو اجاگر کیا
اس مقابلے کے جیتنے والوں کو آخری اور ماہانہ انعامات دیے جائیں گے۔
پہلے، دوسرے اور تیسرے انعام کے زمرے کے لیے 10,000 روپے کا ماہانہ انعام؛ 7500 روپے اور 5000 روپے ہیں۔
ثقافت کی وزارت، حکومت ہند نے فوٹو گرافی کا مقابلہ 'میلہ مومنٹس فوٹو شائقین کے لیے منعقد کیا ہے۔ وزیر اعظم جناب نریندر مودی نے 'من کی بات' کے 91 ویں ایڈیشن میں روایتی میلوں کی اہمیت کو اجاگر کیا ہے۔
اس فوٹوگرافی مقابلے میں شرکت کے خواہشمند کسی بھی تہوار، فیسٹیول، میلے کے دوران کلک کی گئی بہترین تصویر جمع کروا سکتے ہیں اور نقد انعامات اور پرکشش انعامات جیتنے کا موقع حاصل کر سکتے ہیں۔
اس مقابلے کے جیتنے والوں کو آخری اور ماہانہ انعامات دیے جائیں گے۔ پہلے، دوسرے اور تیسرے انعام کے زمرے کے فائنل انعامات 1,00,000 روپے، 75,000 اور 50,000 روپے ہوں گے۔
پہلے، دوسرے اور تیسرے انعام کے زمرے کے لیے 10,000 روپے کا ماہانہ انعام؛ 7,500 اور 5,000 روپے ہیں
اس مقابلے میں حصہ لینے کے لیے، آپ کو دیا گیا فارم پُر کرنا ہوگا:
https://docs.google.com/forms/d/1Tkb-t08neMAb6EOHZGYlM5CfqfHMcDk8hVikPQye-Bs/edit?pli=1
وزیر اعظم جناب نریندر مودی نے 31 جولائی 2022 کو 'من کی بات' کے 91 ویں ایڈیشن کے دوران، تنوع میں اتحاد کے جذبے کو فروغ دینے کے لیے روایتی میلوں کی اہمیت کو اجاگر کیا - 'ایک بھارت، شریشٹھ بھارت'۔ وزیراعظم نے یہ بھی کہا کہ ہمارے ملک میں میلوں کی ثقافتی اہمیت ہے۔ میلے لوگوں اور دلوں کو جوڑتے ہیں۔ وزیر اعظم نے کہا تھا کہ ہمارے ملک کی مختلف ریاستوں میں قبائلی معاشروں کے بہت سے روایتی میلے ہوتے ہیں۔ ان میں سے کچھ میلوں کا تعلق جہاں قبائلی ثقافت سے ہے، وہیں کچھ دوسرے میلے قبائلی تاریخ اور ورثے کے حوالے سے منعقد کیے جاتے ہیں۔
متعلقہ لنک
https://pib.gov.in/PressReleasePage.aspx?PRID=1847058
ش ح ۔ا م۔
U:12557
(Visitor Counter : 67
بھارت کا مسابقتی کمیشن
سی سی آئی نے شیل اوورسیز انویسٹمنٹس بی وی کے ذریعہ ایکٹیس سولینرجی لمیٹڈ سے سولینرجی پاور پرائیویٹ لمیٹڈ کو اپنی تحویل میں لئے جانے کی منظوری دی
بھارتی مسابقتی کمیشن نے مسابقتی قانون 2002، کی دفعہ 31کے تحت کل شیل اوورسیز انویسٹمنٹس بی وی کے ذریعہ ایکٹیس سولینرجی لمیٹڈ سے سولینرجی پاور پرائیویٹ لمیٹڈ کے حصول کے لئے منظوری دے دی ہے۔
مجوزہ طورپر تحویل میں لئے جانے کا عمل 100% شیئر ہولڈنگ کے حصول سے متعلق ہے اور اپنی تحویل میں لینے والے کے کلی اختیار میں ہوگا۔
حصولیابی کرنے والا بنیادی طورپر نیدر لینڈس میں قائم ایک کمپنی ہے اور شیل گروپ کا حصہ ہے۔ یہ ایک ہولڈنگ کمپنی ہے۔ شیل پی ایل سی حتمی ہولڈنگ کمپنی ہے اوریہ مختلف کمپنیوں  میں براہ راست اور بالواسطہ سرمایہ کاری کی مالک ہے۔شیل پی ایل سی کے حصص لندن اسٹاک ایکسچینج، یورو نیکسٹ ایمسٹ ڈرم اور نیو یارک اسٹاک ایکسچینج کی فہرست میں درج ہیں۔ شیل گروپ توانائی اور پیٹرو کیمیکل کمپنیوں کا ایک عالمی گروپ ہے جس کے 70 سے زیادہ ممالک میں 83,000 ملازمین ہیں۔
جبکہ ٹارگیٹ موریشس میں قائم ایک سرمایہ کاری کمپنی ہے،جس کا تعلق ایکٹس گروپ سے ہے۔فی الحال اس کمپنی کی بھارت کے قابل تجدید توانائی کے شعبہ میں سرمایہ کاری ہے۔
سی سی آئی سے متعلق تفصیلی احکامات بعد میں جاری کئے جائیں گے۔
وزیراعظم کا دفتر
وزیراعظم زرعی بنیادی ڈھانچے کے فنڈ کے تحت کل مالی سہولت کا آغاز کریں گے اور پی ایم کسان کے تحت فائدے جاری کریں گے
ایک لاکھ کروڑ روپے کے زرعی بنیادی ڈھانچے کے فنڈ سے فصل کے بعد کے بندوبست سے متعلق بنیادی ڈھانچے اور کمیونٹی فارمنگ کے اثاثوں کی تشکیل کے کام میں تیزی آئے گی
پی ایم کسان کی چھٹی قسط کے تحت 8.5 کروڑ سے زیادہ کسانوں کو 17 ہزار کروڑ روپے کی رقوم جاری کی جائیں گی
نئی دہلی،8 اگست ، 2020 / وزیراعظم جناب نریندر مودی 9 اگست کو صبح 11 بجے ویڈیو کانفرنسنگ کے ذریعے زرعی بنیادی ڈھانچے فنڈ کے تحت ایک لاکھ کروڑ روپے کی مالی سہولیت کا آغاز کریں گے۔ وزیراعظم پی ایم کسان اسکیم کے تحت 8.5 کروڑ کسانوں کو 17 ہزار کروڑ روپے کے فنڈ کی چھٹی قسط جاری کریں گے۔ اس تقریب میں لاکھوں کسان ، کوآپریٹیو سوسائٹیاں اور ملک بھر کے شہری شامل ہوں گے۔ زراعت اور کسانوں کی بہبود کے مرکزی وزیر جناب نریندر سنگھ تومر بھی اس موقعے پر موجود ہوں گے۔
مرکزی کابینہ نے ایک لاکھ کروڑ روپے کے زرعی بنیادی ڈھانچے کے فنڈ کے تحت مالی سہولت کی مرکزی شعبے کی اسکیم کو منظوری دی ہے۔ اس فنڈ سے فصل کے بعد کے بندوبست سے متعلق بنیادی ڈھانچے اور کولڈ اسٹوریج، کلکشن مرکزوں ، ڈبہ بندی کے کارخانوں وغیرہ جیسے کمیونٹی فارمنگ اثاثوں کی تشکیل کے عمل میں تیزی آجائے گی۔ اِن اثاثوں سے کسان اپنی پیداوار کی زیادہ قیمت حاصل کر سکیں گے ، جیسے کہ وہ اپنی پیداوار کو ذخیرہ کر سکیں گے اور زیادہ قیمت پر فروخت کر سکیں گے، ضائع ہونے کو کم کر سکیں گے نیز ڈبہ بندی اور ویلیو ایڈیشن میں اضافہ کر سکیں گے۔ ایک لاکھ کروڑ روپے کثیر قرضہ جاتی اداروں کے ساتھ اشتراک میں مالی سہولت کے تحت ایک لاکھ کروڑ روپے کی منظوری دی جائے گی : 12 سرکاری شعبے کے بینکوں میں سے گیارہ نے ڈی اے سی اینڈ ایف ڈبلیو کے ساتھ پہلے ہی مفاہمتی قرار داد پر دستخط کیے ہوئے ہیں۔ اِن پروجیکٹوں پر عمل درآمد کے امکان میں اضافے کے لیے مستفیدین کو شرح سود میں تین فیصد کی رعایت اور دو کروڑ روپے تک کی قرض گارنٹی فراہم کی جائے گی۔ اسکیم سے فائدہ اٹھانے والوں میں کسانوں ، پی اے سی ایس، مارکیٹنگ کو آپریٹیو سوسائٹیز ، ایف پی او، ایس ایچ جی، جوائنٹ لائبلیٹی گروپوں ، کثیر مقصدی کوآپریٹیو سوسائٹیز، زرعی صنعت کاروں ، اسٹارٹ اپس اور مرکزی / ریاستی ایجنسی یا مقامی اداروں کی اسپانسر کردہ سرکاری پرائیویٹ پارٹنرشپ کے پروجیکٹ شامل کیے جائیں گے۔
پردھان منتری کسان سمان ندھی یوجنا  اسکیم کے تحت جو یکم دسمبر 2018 کو شروع کی گئی تھی 9.9کروڑ سے زیادہ کسانوں کو 75 ہزار کروڑ روپے کے براہ راست نقد فائدے فراہم کیے گیے ہیں۔ اس سے یہ کسان اپنی زرعی ضروریات کو پورا کر سکیں گے اور اپنے کنبوں کی مدد کر سکیں گے۔ اس اسکیم سے لاک ڈاؤن کے دوران کسانوں کی مدد کے لیے تقریباً 22 ہزار کروڑ روپے جاری کر کے کووڈ – 19 وبا کے دوران کسانوں کو فائدہ ہو سکے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4406
(
وزیراعظم کا دفتر
وزیراعظم نے مہاراشٹر میں ایک حادثے میں ہوئے جانوں کے نقصان پرتعزیت کا اظہارکیاہے
انھوں نے متاثرین کے لئے پی ایم این آرایف سے نقدامداد کا اعلان کیاہے
وزیراعظم جناب نریندرمودی نے مہاراشٹر میں سیلسورا کے نزدیک ہوئے ایک حادثے میں جانوں کے اتلاف پراپنے گہرے رنج وغم کااظہارکیاہے ۔ وزیراعظم نے متاثرین کے لئے وزیراعظم کے قومی راحت فنڈ  سے امدادکابھی اعلان کیاہے ۔
سلسلے وار ٹویٹس میں وزیراعظم کے دفترنے ٹوئیٹ کیا :
‘‘مہاراشٹر میں سیلسورا کے نزدیک ایک حادثے کی وجہ سے ہوئے جانوں کے نقصان پر بہت دکھ ہواہے ۔ دکھ کی اس گھڑی میں میری ہمدردیاں ، اپنے چہیتوں سے محروم ہوجانے والوں کے ساتھ ہیں ۔ میں اس حادثے میں زخمی افراد کی جلد صحت یانی کے لئے دعاگوہوں ’’:وزیراعظم
وزیراعظم نریندرمودی نے اعلان کیاہے کہ سیلسورا کے نزدیک اس حادثے میں ہلاک ہونے والوں کے لواحقین کو پی ایم این آرایف سے
دو –دولاکھ روپے کی مدد دی جائے ۔ زخمی ہونےوالے افراد کو 50000روپے دیئے جائیں گے ۔
وزیراعظم کا دفتر
وزیر اعظم کا امریکی کانگریس کے مشترکہ اجلاس سے خطاب
وزیر اعظم جناب نریندر مودی نے 22 جون 2023 کو امریکی کانگریس کے ایک مشترکہ اجلاس سے خطاب کیا۔ انھوں نے یہ خطاب ،امریکی ایوان نمائندگان کے اسپیکر عزت مآب جناب کیون میکارتھی، سینٹ کے اکثریتی لیڈر عزت مآب جناب چارلس شُمر،سینٹ کے ریپبلکن لیڈر عزت مآب جناب مچ میکانیل اور ایوان کے ڈیموکریٹک لیڈر عزت مآب جناب حکیم جیفریز کی دعوت پر کیا۔
امریکہ کی نائب صدر ، عزت مآب محترمہ کملاہیرس بھی اس موقع پر موجود تھیں۔
کیپی ٹول ہِل پہنچنے پر ،وزیر اعظم کا امریکی کانگریس کے لیڈروں نے رسمی استقبال کیا۔ اس کے بعد ،وزیر اعظم نے ایوان کے اسپیکر جناب کیون میکارتھی ، اور کانگریس کے لیڈروں کے ساتھ علیحدہ علیحدہ ملاقاتیں کیں۔
اپنے خطاب میں ،وزیر اعظم نے، بھارت امریکہ تعلقات کو مستحکم بنانے کی غرض سے، امریکی کانگریس کی طویل مدتی اور مضبوط معاونت کے لئے اپنی ستائش کا اظہار کیا ۔
وزیر اعظم نے بھارت امریکہ کے درمیان دوطرفہ تعلقات میں کی گئی تیزرفتار پیش رفت کا ذکر کیا، اور دوطرفہ رشتوں میں اضافہ کرنے کے لئے اپنا وژن ساجھا کیا۔ انھوں نے بھارت کے ذریعہ کی گئی زبردست ترقی اوراُن مواقع کو اجاگر کیا، جو بھارت دنیا کے لئے پیش کررہا ہے۔
اسپیکر جناب کیون میکارتھی نے وزیر اعظم کے اعزاز میں ایک استقبالیہ کی میزبانی کی۔ وزیراعظم کا،امریکی کانگریس کے مشترکہ اجلاس سے یہ دوسرا خطاب تھا۔ اس سے پہلے انھوں نے ستمبر 2016 میں امریکہ کے اپنے سرکاری دورے کے دوران، امریکی کانگریس سے خطاب کیا تھا۔
ریلوے کی وزارت
6000 آر کے ایم کے ساتھ ریلوے نے ، روٹس کی اب تک کی سب زیادہ برق کاری کی ، ایک سال میں 37 فی صد کا حیرت انگیز اضافہ
31 مارچ ، 2021 ء تک 45881 آر کے ایم یعنی 71 فی صد برق کاری کی گئی
ریل پٹریوں کی کل 34 فی صد برق کاری پچھلے تین برسوں کے دوران ہی کی گئی
ماحولیات کے لئے زبردست بہتری
نئی دلّی ،02 اپریل / 21-2020 ء میں ایک ہی سال کے دوران بھارتی ریلوے نے اب تک کی سب سے زیادہ برق کاری کرتے ہوئے 6015 روٹ کلو میٹر  کا احاطہ کیا ہے ۔
کووڈ – 19 عالمی وباء کے باوجود برق کاری میں 19-2018 ء کے مقابلے ، جو 5276 آر کے ایم تھی ، برقی کاری میں اضافہ ہوا ہے۔
بھارتی ریلوے کے لئے 21-2020 ء کے مشکل وقت میں 6000 کلو میٹر سے زیادہ کی برق کاری کا پروجیکٹ مکمل کرنے کا ہدف حاصل کرنا ایک فخر کی بات ہے ۔ بھارتی ریلوے ماحول دوست اور توانائی میں بچت کرنے والا بن رہا ہے ۔
بھارتی ریلوے کا موجودہ براڈ گیج نیٹ ورک 63949 روٹ کلو میٹر  ہے ، جس میں کونکن ریلوے کا 740 کلو میٹر شامل کیا جائے تو یہ 64689 آر کے ایم ہوتا ہے ، جس میں 31 مارچ ، 2021 ء تک 71 فی صد یعنی 45881 آر کے ایم کی برق کاری کی جا چکی ہے ۔
حالیہ برسوں میں ریلوے کی برق کاری پر زیادہ توجہ دی گئی ہے ، جس کا مقصد درآمد شدہ پیٹرولیم پر مبنی توانائی پر ملک کے انحصار کو کم کرنا اور ملک میں ماحول دوست ، تیز تر اور کم توانائی والے ٹرانسپورٹ کی فراہمی کے ویژن کے ساتھ ملک میں توانائی کی سکیورٹی میں اضافہ کرنا ہے ۔
سال 2007 ء سے 2014 ء کے دوران 7 سال میں کی گئی برق کاری کے مقابلے 2014 ء سے 2021 ء کے دوران سات برسوں میں 5 گنا برق کاری کی گئی ہے ۔ 2007 ء سے 2014 ء کے دوران 4337 آر کے ایم  پر برق کاری کی گئی تھی ، جب کہ 2014 ء سے اب تک 24080 آر کے ایم  پر برق کاری کی گئی ہے ۔
اب تک برق کاری شدہ کل 45881 آر کے ایم میں 34 فی صد برق کاری صرف پچھلے 3 برسوں میں کی گئی ہے ۔
بھارتی ریلوے نے 21-2020 ء کے دوران ریکارڈ 56 ٹی ایس ایس  لگائے ہیں ، جب کہ اس سے پہلے سب سے زیادہ 42 ٹی ایس ایس تھے ۔ اس سے کووڈ وباء کے باوجود 33 فی صد کی بہتری کا اظہار ہوتا ہے ۔
پچھلے 7 برسوں کے دوران اب تک 201 ٹریکشن سب اسٹیشن قائم کئے گئے ہیں ۔
بھارتی ریلوے نے ، جن اہم سیکشن پر برق کاری کی ہے ، ان میں سے کچھ مندرجہ ذیل ہیں :
|
|
نمبر شمار
|
|
اہم روٹ
|
|
1 ۔
|
|
جبل پور کے راستے ممبئی – ہاوڑہ
|
|
2 ۔
|
|
دلّی – دربھنگا – جے نگر
|
|
3 ۔
|
|
اونریہار کے راستے گورکھپور – وارانسی
|
|
4 ۔
|
|
جبل پور – نین پور – گونڈیا - بلّر شاہ
|
|
5 ۔
|
|
چنئی – تریچی
|
|
6 ۔
|
|
اندور – گنا – گوالیار - امرتسر
|
|
7 ۔
|
|
دلّی - جے پور – ادے پور
|
|
8 ۔
|
|
نئی دلّی - نئی کوچ بہار – سری رام پور – آسام براستہ پٹنہ اور کٹیہار
|
|
9 ۔
|
|
اجمیر – ہاوڑہ
|
|
10 ۔
|
|
ممبئی – مارواڑ
|
|
11 ۔
|
|
دلّی – مراد آباد – ٹنک پور
بھارتی ریلوے نے دسمبر ، 2023 ء تک اپنے تمام ٹریکس پر پوری طرح برق کاری کرنے کا منصوبہ بنایا ہے ۔
ریل کی مکمل برق کاری سے 2030 ء تک اپنی پوری بجلی کا لوڈ قابلِ تجدید توانائی کے وسائل سے حاصل کرکے پوری طرح صفر اخراج کےہدف کو حاصل کرنے میں مدد ملے گی ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3304
(Visitor Counter : 197
اسٹیل کی وزارت
سیل کے بوکارو اسٹیل پلانٹ کے ذریعے قابل فروخت اسٹیل کی پیداوار
نئی دہلی، 28 مارچ 2022: اسٹیل کے مرکزی وزیر جناب رام چندر پرساد سنگھ نے راجیہ سبھا میں آج ایک تحریری جواب میں بتایا کہ سیل کے بوکارو اسٹیل پلانٹ کی قابل فروخت اسٹیل کی مقدار اور پچھلے تین سال میں فنشڈ اور ثانوی مصنوعات کی فروخت کی تفصیلات:

|
|
مالی سال
|
|
تیار شدہ
|
|
فروخت
|
|
|
|
قابل فروخت اسٹیل
|
|
فنشڈ اسٹیل
|
|
ثانوی اسٹیل مصنوعات
|
|
2018-19
|
|
3626
|
|
3333
|
|
162
|
|
2019-20
|
|
3389
|
|
3198
|
|
127
|
|
2020-21
|
|
3241
|
|
3297
|
|
146
پچھلے تین سال میں فروخت کی گئی ثانوی اسٹیل مصنوعات کی مقدار ٹن میں :
|
|
مالی سال
|
|
اسٹیل کی ثانوی مصنوعات 
|
|
2018-19
|
|
162
|
|
2019-20
|
|
127
|
|
2020-21
|
|
146
ثانوی اسٹیل مصنوعات فروخت کے لیے سیل کے بوکارو اسٹیل پلانٹ کے ذریعے اپنایا گیا عمل آن لائن فارورڈ نیلامی کے ذریعے ہوتا ہے  جسے ایم جنکشن سروسز لمیٹیڈ منعقد کرتی ہے۔
وزارت ماہی پروری، مویشی پروری و ڈیری
ریاستوں میں ماہی گیری کے شعبے پر طوفانوں کے اثرات
نئی دہلی:26 جولائی 2021: آفات کے انتظام کی بنیادی ذمہ داری ریاستی سرکاروں پر عائد ہوتی ہے۔ متعلقہ ریاستی سرکاریں قدرتی آفت کے دوران ماہی گیروں سمیت متاثرہ لوگوں کو ریاستی آفات رسپانس فنڈ  سے ضروری امداد فراہم کرتی ہیں۔ متاثرہ ریاستوں کو وزارت داخلہ کے ذریعے قومی آفات رسپانس فنڈ  کی طرف سے نوٹیفائیڈ قدرتی آفات کے ذریعے درکار امدادی انتظام کے لیے مزید امداد فراہم کی جاتی ہے۔ طوفان امفان، تاؤتے اور یاس کے معاملے میں، مرکزی سرکار نے بین وزارتی مرکزی ٹیموں  کی تشکیل کی تھی جنھوں نے گجرات، مہاراشٹر، گوا، کرناٹک، اڈیشہ، مغربی بنگال اور دمن اور دیو کے متاثرہ علاقوں کا دورہ کیا اور طوفانوں کی وجہ سے ہونے والے نقصانات کا جائزہ لیا۔
وزارت داخلہ کی اطلاعات کے مطابق، طوفان امفان کے بعد، ریاستوں کے متاثرہ لوگوں کی مدد کے لیے، مرکزی سرکار نے 23 مئی 2020 کو نیشنل ڈیزاسٹر رسپانس فنڈ کی مد سے مغربی بنگال کی حکومت کو ایک ہزار کروڑ روپے اور حکومت اوڈیشہ کو 500 کروڑ روپے جاری کیے۔ آئی ایم سی ٹی کی رپورٹ کی بنیاد پر جس نے مغربی بنگال اور اوڈیشہ میں متاثرہ علاقوں کا دورہ کیا تھا، نیز ذیلی کمیٹی برائے قومی مجلس عاملہ  کی سفارشات کی بنیاد پر، تاوتے اور یاس کی وجہ سے ہونے والے نقصانات کی تلافی کے لیے اعلی سطحی کمیٹی  نے بنگال کو 2،707.77 کروڑ اور اوڈیشہ  کے لیے این ڈی آر ایف سے 128.23 کروڑ روپے کی رقم کو منظوری دی تھی جو ایس ڈی آر ایف کے اکاؤنٹ میں دست یاب 50 فیصد بقایا ایڈجسٹمنٹ سے مشروط ہے۔
عزت مآب وزیر اعظم کے اعلان کے بعد، مرکزی سرکار نے این ڈی آر ایف سے امدادی انتظام کے لیے (ماہی گیری کے شعبے سمیت گجرات کو 1000 کروڑ، اوڈیشہ کو 500 کروڑ، مغربی بنگال کو 300 کروڑ اور کھارکھنڈ کو 300 کروڑ روپے کی اضافی رقم پیشگی جاری کی۔اس کے علاوہ مرکزی سرکار ایس ڈی آر ایف کے 2021-22 کے مرکز کے حصے کی پہلی قسط 8873.60 کروڑ روپے 29 اپریل 2021 کو طوفان سے متاثرہ ریاستوں سمیت تمام ریاستوں کو جاری کردی تھی۔
محکمہ ماہی گیری، وزارت ماہی گیری، مویشی پروری اور ڈیئری ماہی گیری کے شعبے کی مجموعی ترقی کے لیے مرکزی طور پر فنڈ کی جانے والی اور مرکزی شعبے کی اسکیموں کو نافذ کرتی ہے۔ ماہی گیروں کو مختلف کاموں اور سرگرمیوں کے لیے بشمول کشتی اور جالوں کی تبدیلی کے، امداد مہیا کی جاتی ہے، جو پردھان منتری متسیہ سمپدا یوجنا  اسکیم کے تحت وزرات کے ذریعے متعلقہ ریاستی سرکاروں کے وسیلے سے نافذ کی جاتی ہے۔
یہ معلومات ماہی گیری، مویشی پروری اور ڈیئری کے وزیر مملکت ڈاکٹر ایل مرگن نے آج راجیہ سبھا میں تحریری جواب میں دی۔
وزیراعظم کا دفتر
وزیراعظم نے میزورم کے لوگوں کو ریاست کےیوم تاسیس پر مبارکباد پیش کی
نئی دلّی ،20 فروری، 2022/
وزیراعظم جناب نریندر مودی نے میزورم کے عوام کو ان کے ریاستی یوم تاسیس کے موقع پر مبارکباد پیش کی ہے۔
اپنے ایک ٹوئیٹ میں وزیراعظم نے کہا:
’’میزورم کے لوگوں کو ان کے ریاستی یوم تاسیس پر مبارکباد۔ بھارت کو ، دلکش میزو ثقافت اور ملک کی ترقی میں میزورم کے تعاون پربہت فخر ہے۔ میں دعاگو ہو ں کہ میزورم کے عوا م صحت مند اور تندرست رہیں۔ ‘‘
ٹیکسٹائلز کی وزارت
ریشم کی صنعت کی ترقی کیلئے مربوط اسکیم
نئی دہلی: 19،مارچ، 2021:ٹیکسٹائل کی مرکزی وزیر محترمہ اسمرتی زوبین ایرانی نے آج لوک سبھا میں ایک سوال کے تحریری جواب میں اطلاع فراہم کی کہ حکومت ہند سینٹرل سلک بورڈ کے ذریعے سال 18-2017 سے 21-2020 کے دوران ملک میں ریشم کی مجموعی ترقی کیلئے ایک مرکزی سیکٹر کی اسکیم ‘‘سلک سمگر’’ کو لاگو کررہی ہے جو کہ سلک انڈسٹری کی ترقی کیلئے ایک مربوط اسکیم  ہے۔ اس اسکیم کا مقصد کوالٹی اور پیداواریت کو بہتر بناکر پیداوار میں اضافہ کرنااور ملک میں ریشم کی کاشت سے متعلق مختلف سرگرمیوں کے ذریعے غریب اور پسماندہ خاندانوں کو بااختیار بنانا ہے۔ ملک میں ‘‘سلک سمگر’’ اسکیم کے نفاذ اورحکومت کے دیگر اقدامات کے سبب خام ریشم کی پیداوار میں لگاتار اضافے کا رجحان دیکھنے کو مل رہا ہے۔ گزشتہ پانچ برسوں  کے دوران ملک میں خام ریشم کی کُل پیداوار کی تفصیلات درج ذیل ہے:
|
|
سال
|
|
خام ریشم کی پیداوار 
|
|
2015-16
|
|
28523
|
|
2016-17
|
|
30348
|
|
2017-18
|
|
31906
|
|
2018-19
|
|
35468
|
|
2019-20
|
|
35820
‘‘سلک سمگر’’ اسکیم کے قبائلی ذیلی پلان  کے تحت ریشم ویلو چین میں مصروف عمل قبائلی اسٹیک ہولڈرس کو تعاون فراہم کرنے کیلئے حکومت ہند کے ذریعے الگ سے خصوصی فنڈز مختص کیے گئے ہیں۔ گزشتہ تین برسوں کے دوران ‘‘سلک سمگر’’ اسکیم کے قبائلی ذیلی پلان  کے تحت شامل مستفیدین کی تفصیلات درج ذیل ہے:
|
|
سال
|
|
سلک سمگر کے تحت شامل قبائلی مستفیدین کی تعداد
|
|
2017-18
|
|
9181
|
|
2018-19
|
|
2801
|
|
2019-20
|
|
3438
امور داخلہ کی وزارت
گرمی کی لہر سے بچاؤ کی تیاریوں سے متعلق دو روزہ ورکشاپ ناگپور میں ختم ہوئی
نئی دہلی، 28 فروری 2019، گرمی کی لہر سے بچاؤ اور ان کے اثرات کو کم کرنے نیز تیاریوں سے متعلق دو روزہ قومی ورکشاپ، ہیٹ ویو 2019 کے منفی اثرات کو کم کرنے کے لئے کام کرنے کے تمام شرکا کے عہد کے ساتھ آج ناگپور میں کامیابی کے ساتھ ختم ہوئی۔ اس ورکشاپ کا انعقاد حکومت مہاراشٹر کے ساتھ اشتراک میں نیشنل ڈیزاسٹر منیجمنٹ اتھارٹی  کے ذریعہ کیا گیا تھا۔
یہ اس سلسلے کی تیسری سالانہ ورکشاپ تھی جسے این ڈی ایم اے 2017 سے لگاتار منعقد کررہا ہے تاکہ گرمی کی لہر کے موسم کے شروع ہونے سے قبل ہی اس کے تدارکی اقدامات شروع کئے جائیں۔ یہ ورکشاپ ریاستوں کو ان کے ہیٹ ایکشن پلانس کی تیاری اور عمل درآمد میں آسانیاں باہم پہنچاتے ہیں۔ درحقیقت تمام شرکا کی مشترکہ کوششوں کے نتیجے میں ملک میں گرمی کی وجہ سے ہونے والی اموات کی تعداد 2018 میں کم ہوکر 25 تک آگئی ہے جوکہ 2015 میں ہوئیں 2000 سے زائد اموات کے مقابلے میں نمایاں کمی ہے۔
ورکشاپ کے تکنیکی اجلاس میں صلاحیت سازی اور موثر کارروائی، ہیٹ ایکشن پلان کے عمل درآمد کے عملی مسئلے پر تبادلہ خیال ہوا۔ اجلاس میں اس بات پر بھی تبادلہ خیال ہوا کہ مخصوص شہر میں گرمی کی لہر کیوں چلتی ہے اور اس کی حساسیت کا تجزیہ کس طرح کیا جائے۔ اس اجلاس کی صدارت این ڈی ایم اے کے رکن لیفٹننٹ جنرل این سی ماروا نے کی۔
بین ایجنسی تال میل اور موثر حکمرانی سے متعلق اجلاس میں تمام ایجنسیوں کے مابین تال میل اور گرمی کی لہر کی صورتحال کی پابندی کے ساتھ نگرانی کی اہمیت پر بھی تبادلہ خیال ہوا۔ اس میں طویل مدتی مٹیگیشن اقدمات، اہم مداخلت ہیٹ ایکشن پلان کا جائزہ اور اسے تاحل بنانے کی اہمیت پر بھی روشنی ڈالی گئی۔شرکا کو مخصوص موضوعات پر تبادلہ خیال کے لئے گروپوں میں تقسیم کردیا گیا تھا۔ہر ایک گروپ کے ماڈیریٹر نے بعد میں گروپ کے نتائج اور مشورے پیش کئے۔ اس اجلاس کی صدارت بہار اسٹیٹ ڈیزاسٹر منیجمنٹ اتھارٹی کے رکن جناب پی این رائے نے کی۔
نئے ابھرتے موضوعات پر تفصیل سے تبادلہ خیال ہوا اور 2019 کے لئے لائحہ عمل پیش کیا گیا۔ ہماری تمام کوششوں کا محور اموات کی تعداد کو کم کرنے پر ہونا چاہیے اس کے علاوہ گرمی سے متعلق بیماریون اور ماہرین کی رائے پر بھی ہونا چاہیے۔
این ڈی ایم اے کے اراکین اور اعلی حکام، گرمی کی لہر سے متعلق ماہرین ، پیشگی آگاہی کرنے والی اور پیش گوئی کرنے والی ایجنسیوں، ریاستی حکومتوں اور تحقیقی اداروں نے ورکشاپ میں شرکت کی۔
۔۔۔۔۔۔۔۔۔۔۔
م ن۔ش س۔ن ا۔
U- 1291
(Visitor Counter : 43
وزیراعظم کا دفتر
وزیراعظم نےچڑیوں کو تحفظ دینے کی کوششوں کی سراہنا کی
وزیراعظم جناب نریندر مودی نے، اپنے گھر میں چڑیوں کو تحفظ دینے کی رکن راجیہ سبھا برج لال کی کوششوں کی سراہنا کی۔
رکن راجیہ سبھا کے ٹوئیٹ کے جواب میں وزیراعظم نے اپنے ٹوئیٹ میں کہا؛
‘‘بہت خوب! آپ کی یہ کوشش ہر کسی کے لئے باعث ترغیب ہوگی۔’’
امور صارفین، خوراک اور عوامی تقسیم کی وزارت
مرکز نے تاجروں/تھوک فروشوں، خوردہ فروشوں، بڑے چین رٹیلرز، پروسیسرز کے ذریعہ ہفتہ وار چینی کے ذخیرہ کا انکشاف کرنا لازمی قرار دیا
جمع خوری سے بچنے کے لیے حکومت چینی کے ذخیرے اور تجارت پر کڑی نظر رکھے ہوئی ہے
بین الاقوامی سطح پر چینی کی قیمتوں میں ریکارڈ اضافے کے باوجود ملک میں چینی کی خوردہ قیمت مستحکم ہے
ضرورت کو پورا کرنے کے لیے چینی کا وافر ذخیرہ دستیاب ہے
حکومت ہند کامیابی کے ساتھ ملک میں چینی کی مستحکم خوردہ قیمت کو برقرار رکھتی ہے۔ جمع خوری کا مقابلہ کرنے اور چینی کے بازار میں بے بنیاد قیاس آرائیوں کو روکنے کے لیے ایک فعال اقدام کے طور پر حکومت نے پورٹل پر تاجروں/تھوک فروش، خوردہ فروش، بڑے چین رٹیلرز، چینی کے پروسیسرز کے لیے ہر پیر کو محکمہ خوراک اور پی ڈی کے پورٹل  پر چینی کے ذخیرہ کے انکشاف کو لازمی کرنے کے احکامات جاری کیے ہیں۔
ان اداروں کے لیے ہفتہ وار اسٹاک کا یہ لازمی انکشاف ایک متوازن اور منصفانہ چینی کے بازار کو برقرار رکھنے کی حکومت ہند کی کوششوں میں ایک اور فعال قدم ہے۔ جمع خوری اور قیاس آرائیوں کو روک کر، حکومت ہند کا مقصد یہ یقینی بنانا ہے کہ چینی تمام صارفین کو سستی قیمتوں پر ملتی رہے۔ یہ فعال قدم ریگولیٹری حکام کو بااختیار بناتا ہے کہ وہ ذخیرہ کی سطح کی قریب سے نگرانی کریں اور بازار میں کسی بھی ممکنہ ہیرا پھیری کے خلاف فوری کارروائی کریں۔
یہ مکمل طور پر ڈیجیٹل قدم کسی بھی قیاس آرائی پر مبنی لین دین سے اجناس کے جمع خوروں کو روکنے کے ساتھ ہموار چینی بازار میں سہولت فراہم کرے گا۔ اس کے علاوہ، یہ چینی کے ذخیرے کے بارے میں حقیقی وقت کا ڈیٹا بھی فراہم کرے گا اور ضرورت پڑنے پر، صارفین اور صنعت پر چینی کی قیمتوں میں اضافے کی افواہوں کے اثرات کو کم کرنے کے لیے حکومت کو پالیسی سے متعلق مزید فیصلے کرنے میں مدد کرے گا۔
مزید یہ کہ حکومت چینی ملوں اور تاجروں سے متعلقہ قوانین اور ماہانہ گھریلو کوٹہ کے اصولوں پر عمل کرنے کے لیے تعاون کی توقع کر رہی ہے۔ خلاف ورزی کرنے والی ملوں کے خلاف سخت کارروائی کی جائے گی۔
اگست 2023 کے آخر میں 83 ایل ایم ٹی اور اکتوبر 2023 میں گنے کی پیرائی کے متوقع آغاز کے ساتھ، ہندوستان کے پاس گھریلو استعمال کے لیے چینی کا کافی ذخیرہ موجود ہے اور تہواروں کے لیے بالکل کوئی کمی نہیں ہے۔ درحقیقت، حکومت نے 13 ایل ایم ٹی کے گھریلو فروخت کوٹہ کی پہلی قسط بھی جاری کی ہے جسے چینی ملیں فوری اثر سے فروخت کرنا شروع کر سکتی ہیں۔ بازار کے حالات کے پیش نظر مقررہ وقت پر مزید کوٹہ جاری کیا جائے گا۔
اس طرح حکومت سال بھر گھریلو صارفین کے لیے مناسب قیمت پر چینی کی دستیابی کو یقینی بنانے کے لیے پابند عہد ہے۔